Babelscape/SREDFM huggingface dataset:
Ιζνογκούντ

Ο Ιζνογκούντ (Iznogoud) είναι γαλλική σειρά κόμικ που δημιουργήθηκε από τον σεναριογράφο Ρενέ Γκοσινί και τον σχεδιαστή Ζαν Ταμπαρί. Το όνομα της σειράς είναι λογοπαίγνιο στην αγγλική γλώσσα (η λέξη "Ιznogoud" είναι γαλλική προφορική έκδοση της φράσης "He is no good", που στα ελληνικά σημαίνει "είναι άχρηστος") και αναφέρεται στον κεντρικό χαρακτήρα της. Η σειρά έχει μεταφραστεί σε πολλές γλώσσες, συμπεριλαμβανομένων και των ελληνικών.

Τα γεγονότα λαμβάνουν μέρος κυρίως στη Βαγδάτη, αλλά και στις γύρω περιοχές, ενώ δεν λείπουν καθόλου και τα ταξίδια στο χρόνο. Ο Ιζνογκούντ είναι ο Μεγάλος Βεζίρης του χαλιφάτου κι έχει βάλει ως μοναδικό στόχο στη ζωή του να εκθρονίσει τον Χαρούν Ελ Πουσάχ (Haroun El Poussah, εμπνευσμένος από τον διάσημο Χαρούν αλ-Ρασίντ), ο οποίος και είναι ο Χαλίφης. Ο Ιζνογκούντ εαναλαμβάνει συνεχώς τη φράση "Θέλω να γίνω χαλίφης στη θέση του χαλίφη!" ("Je veux devenir calife à la place du calife!"). Ο Ιζνογκούντ έχει επίσης στο πλάι του έναν πιστό και ελαφρώς ηλίθιο (αν και όχι και τόσο ηλίθιο μερικές φορές) βοηθό, ονόματι Ντιλά Λαράτ, ο οποίος τον βοηθά στην προσπάθεια εκπλήρωσης των σχεδίων του.

Η συνεργασία των Γκοσινί και Ταμπαρί είχε ως αποτέλεσμα μια σειρά κόμικ με πολύ έξυπνα σενάρια, αρκετά λογοπαίγνια και αναχρονισμούς, πολλή χιουμοριστική διάθεση και μια προσωπική ιδιαιτερότητα στα σκίτσα. Στην προσπάθειά του να γίνει χαλίφης της Βαγδάτης, ο Ιζνογκούντ επιστρατεύει μάγους, τζίνι, στρατιώτες, χαλιά, μαγικά φίλτρα και λυχνάρια, έως και ανθρώπους που έφτασαν από το μέλλον. Όλα τα χαρακτηριστικά που έκαναν διάσημο το ταλέντο του Γκοσινί στο "Αστερίξ" εμφανίζονται και στο Ιζνογκούντ.

Μετά το θάνατο του Γκοσινί το 1977, ο Ταμπαρί αποφάσισε να συνεχίσει μόνος του τη σειρά. Η κυριότερη διαφορά σε σχέση με το παρελθόν, αφορά το μέγεθος των ιστοριών. Ενώ ο Γκοσινί έγραφε πολλές μικρές ιστορίες για κάθε τεύχος (περίπου 4), ο Ταμπαρί άρχισε να δημιουργεί μία μεγάλη ιστορία σε κάθε τεύχος, πιο πολύπλοκη σεναριακά, αλλά και σχεδιαστικά. Η σειρά συνεχίζεται ακόμη, έχοντας φτάσει πλέον στο #27 2004 και απ' ό,τι φαίνεται θα συνεχίσει ακάθεκτη.
Μιχαήλ Θ΄ Παλαιολόγος

Ο Μιχαήλ Θ΄ Παλαιολόγος (17 Απριλίου 1277 - 12 Οκτωβρίου 1320) ήταν Βυζαντινός συναυτοκράτορας την περίοδο 1294-1320. Ήταν ο μεγαλύτερος γιος του Ανδρόνικου Β' Παλαιολόγου και της Άννας της Ουγγαρίας, κόρης του Στέφανου Ε' της Ουγγαρίας.
Δημοκρατία του Κονγκό

Η Δημοκρατία του Κονγκό (γαλλικά: "République du Congo", κιτούμπα: "Repubilika ya Kongo", λινγκάλα: "Republiki ya Kongó", τοπικά ως "Κονγκό-Μπραζά", δεν πρέπει να συγχέεται με τη Λαϊκή Δημοκρατία του Κονγκό, πρώην Ζαΐρ, η οποία ήταν και αυτή κάποτε γνωστή με την ονομασία "Δημοκρατία του Κονγκό"), γνωστή και ως Κονγκό-Μπραζαβίλ ή απλά Κονγκό, είναι μια πρώην γαλλική αποικία της κεντρικής Αφρικής. Συνορεύει με τη Γκαμπόν, το Καμερούν, την Κεντροαφρικανική Δημοκρατία, τη Λαϊκή Δημοκρατία του Κονγκό και την Ανγκόλα. Έχει έκταση 342.000 τετραγωνικά χιλιόμετρα και πληθυσμό, σύμφωνα με τη μέση εκτίμηση των Ηνωμένων Εθνών για το 2021, 5.657.000 κατοίκους.

Η δημοκρατία είναι μια πρώην γαλλική αποικία. Όταν έγινε ανεξάρτητη το 1960, η πρώην περιοχή του Μέσου Κονγκό έγινε η Δημοκρατία του Κονγκό. Το 1992 το Κονγκό έγινε πολυκομματική δημοκρατία. Ωστόσο, το 1997 ξέσπασε ένας σύντομος εμφύλιος πόλεμος που είχε αποτέλεσμα την ανατροπή του δημοκρατικά εκλεγμένου προέδρου Πασκάλ Λισουμπά και την εγκαθίδρυση του προέδρου Ντενί Σασσού-Νγκεσό στην εξουσία. Γύρω στο ήμισυ του πληθυσμού ζουν κάτω από το όριο της φτώχειας με 1.25 δολάρια καθημερινά.
Λου

Ο Λου ή Λουγ (Lugh, προγενέστερα Lug, ιρλ Lú, προφέρεται /luː/) είναι ο ανώτατος θεός της κελτικής μυθολογίας, όχι μόνο επειδή βρίσκεται στην κορυφή της ιεραρχίας, αλλά κι επειδή είναι από τις λίγες θεότητες που συναντάται σε όλους τους κελτικούς λαούς. Στη Γαλατία, για παράδειγμα, το όνομά του αποτελεί ρίζα για διάφορα τοπωνύμια, όπως η πόλη της Λυών, που παλιότερα ονομαζόταν "Λούγδουνο (Lugdunum)".
Ο Λου σχετίζεται με τον ουαλό Λέι Λάου Γκέφες (ουαλ. "Llew Llaw Gyffes") που εμφανίζεται στον τέταρτο από τους Τέσσερις Κλάδους των Μαμπινόγκι, ενώ στην ιρλανδική μυθολογία ο Λου είναι γνωστός από τη μάχη της Μόι Τούραχ (Magh Tuiredh). Επίσης, στον Κύκλο του Όλστερ εμφανίζεται σαν πιθανός πατέρας του ήρωα Κουχούλιν.
Μελίτα το Φλογερό Κορίτσι

Μελίτα το Φλογερό Κορίτσι είναι τηλενουβέλλα από την Αργεντινή. Ο πρωτότυπος τίτλος είναι "Kachorra" που σημαίνει "κουταβάκι". Στη σειρά πρωταγωνιστεί η Νατάλια Ορέιρο.

Το 2004 μεταδόθηκε στην Ελλάδα από το Star Channel μεταγλωττισμένη και παράλληλα στην Κύπρο από το Ρικ Δυο με υπότιτλους.
Κύμη

Η Κύμη είναι κωμόπολη και λιμάνι του νομού Εύβοιας, με 2.383 κατοίκους, ενώ η Δημοτική Κοινότητα Κύμης έχει μόνιμο πληθυσμό 2.870 κατοίκους. Υπήρξε έδρα της τέως επαρχίας Καρυστίας και έως τις 31 Δεκεμβρίου 2010 απετέλεσε έδρα του ομώνυμου Δήμου, ο οποίος περιελάμβανε τα δημοτικά διαμερίσματα Κύμης, Ανδρονιάνων, Άνω Ποταμιάς, Βιτάλων, Ενορίας, Καλημεριάνων, Μαλετιάνων, Μετοχίου Διρφύων, Οξυλίθου, Πλατάνας, Πύργου και Ταξιαρχών. Αποτελεί δημοτική κοινότητα του διευρυμένου Δήμου Κύμης - Αλιβερίου, του οποίου αποτελεί την ιστορική έδρα. Αποτελεί επίσης την έδρα της Μητροπόλεως Καρυστίας και Σκύρου. 

Βρίσκεται στη μέση της ανατολικής πλευράς της Εύβοιας και έχει ιστορία αιώνων ως ναυτική πόλη.
Ντάντε Γκάμπριελ Ροσέτι

Αυτοπροσωπογραφία, [[1847]], National Portrait Gallery, Λονδίνο
thumb|200px|"The Damsel of the Sanct Grael"
The Day Dream, [[1880]], λάδι σε καμβά, Victoria and Albert Museum, Λονδίνο.
Ο Ντάντε Γκάμπριελ Ροσέτι (Dante Gabriel Rossetti, 12 Μαΐου 1828 – 9 Απριλίου 1882) ήταν Άγγλος ποιητής, ζωγράφος και μεταφραστής.
Αμπχαζία

Η Αμπχαζία (γεωργ. აფხაზეთი Αμπχαζέτι) είναι περιοχή στον Καύκασο, η οποία είναι "διά του νόμου" (de jure) αυτόνομη δημοκρατία της Γεωργίας, αλλά έχει διακηρύξει ανεξαρτησία μετά τον πόλεμο στις αρχές της δεκαετίας του 1990. Παραμένει "εκ των πραγμάτων" (ντε φάκτο - de facto) ανεξάρτητη από τη Γεωργία, παρότι δεν είναι αναγνωρισμένη διεθνώς, με εξαίρεση τη Ρωσία και λίγες ακόμη χώρες. Η πρωτεύουσα είναι το Σοχούμι, που βρίσκεται στον Εύξεινο Πόντο (Μαύρη Θάλασσα).

Βρίσκεται στην ανατολική ακτή του Εύξεινου Πόντου, νοτίως των ορέων του Μεγάλου Καυκάσου στη νοτιοδυτική Γεωργία. Έχει έκταση 8.665 τ.χλμ. και πληθυσμό περίπου 245.000 κατοίκων. Η πρωτεύουσα είναι το Σοχούμι. 

Το καθεστώς της Αμπχαζίας είναι κεντρικό θέμα της γεωργιανοαμπχαζιανής σύγκρουσης και των σχέσεων Γεωργίας-Ρωσίας. Η χώρα είναι αναγνωρισμένη από την Ρωσία, την Βενεζουέλα, την Νικαράγουα, το Ναουρού και τη Συρία. Αν και η Γεωργία δεν έχει έλεγχο στα εδάφη της περιοχής, η Γεωργιανή κυβέρνηση, ο ΟΗΕ και η συντριπτική πλειοψηφία των κρατών μελών του ΟΗΕ την θεωρούν επικράτεια της Γεωργίας, με τη Γεωργία να διατηρεί μια επίσημη εξόριστη κυβέρνηση. 

Η περιοχή είχε αυτονομία υπό την Σοβιετική Γεωργία όταν η Σοβιετική Ένωση άρχισε να διαλύεται στα τέλη της δεκαετίας του 1980. Οι εθνικές εντάσεις μεταξύ των Αμπχάζιων, της γηγενούς εθνότητας, και των Γεωργιανών, τη μεγαλύτερη εθνότητα της περιοχής, κορυφώθηκαν στον πόλεμο της Αμπχαζίας το 1992-93, όπου η Γεωργία έχασε το μεγαλύτερο μέρος της Αμπχαζίας και οι περισσότεροι Γεωργιανοί εγκατέλειψαν την περιοχή λόγω εθνοκάθαρσης. 

Παρά την εκεχειρία του 1994 και χρόνια διαπραγματεύσεων, δεν έχει βρεθεί κάποια λύση. Η μακροχρόνια παρουσία μιας Αποστολής Παρατηρητών των Ηνωμένων Εθνών και μιας ειρηνευτικής δύναμης της Κοινοπολιτείας Ανεξάρτητων Κρατών (υπό ρωσική ηγεσία) απέτυχαν να αποτρέψουν την βία σε πολλές περιπτώσεις. Τον Αύγουστο του 2008 η Ρωσία και η Αμπχαζία πολέμησαν εναντίον της Γεωργίας, οδηγώντας στην αναγνώριση της Αμπχαζίας και της Νότιας Οσσετίας από την Ρωσία και την ακύρωση της εκεχειρίας του 1994, αλλά και την αποχώρηση της αποστολής του ΟΗΕ. Στις 28 Αυγούστου 2008 το Κοινοβούλιο της Γεωργίας ανακήρυξε την Αμπχαζία έδαφος κατεχόμενο από τη Ρωσία.
Ορεστιάδα

thumb|Ιστορικό και Λαογραφικό Μουσείο Νέας Ορεστιάδας.
thumb|Ιστορικό και Λαογραφικό Μουσείο Νέας Ορεστιάδας.
Η Ορεστιάδα ή Νέα Ορεστιάδα είναι πόλη η οποία βρίσκεται στο βορειοανατολικό τμήμα του νομού Έβρου στη Θράκη και αποτελεί έδρα του ομώνυμου δήμου. Αποτελεί το βορειότερο αστικό κέντρο της Ελλάδας.
Φρανθίσκο Πατσέκο

O Φρανθίσκο Πατσέκο ("Francisco Pacheco del Río", 1564 - 27 Νοεμβρίου 1644) ήταν Ισπανός ζωγράφος και ιστορικός της τέχνης, γνωστός περισσότερο ως δάσκαλος του Ντιέγο Βελάθκεθ αλλά και συγγραφέας της πραγματείας "Arte de la pintura" (1649), από την οποία αντλούμε σήμερα πληροφορίες για την ισπανική ζωγραφική του 17ου αιώνα καθώς και βιογραφικές πληροφορίες για καλλιτέχνες της εποχής.
Αλκαλικές γαίες

Στη χημεία, αλκαλικές γαίες ονομάζονται τα ακόλουθα έξι χημικά στοιχεία: βηρύλλιο (Be), μαγνήσιο (Mg), ασβέστιο (Ca), στρόντιο (Sr), βάριο (Ba) και ράδιο (Ra). 

Οι αλκαλικές γαίες σχηματίζουν την «Ομάδα ΙΙA» ή «2η Ομάδα» (δεύτερη από αριστερά) χημικών στοιχείων στον Περιοδικό πίνακα. Τα στοιχεία αυτής της ομάδας διατηρούν στην εξωτερική στιβάδα (ή εξωτερικό φλοιό) από δύο ηλεκτρόνια με συνέπεια να καθίστανται λιγότερο δραστικά από τα αλκάλια. Όπως και τα αλκάλια όμως, αντιδρούν με το νερό και σχηματίζουν υδροξείδια. Το πιο γνωστό από αυτά είναι το υδροξείδιο του ασβεστίου, γνωστό στην οικοδομή ως «ασβέστης». Οι Αλκαλικές γαίες έχουν πάντοτε αριθμό οξείδωσης (Α.Ο.) +2. Με αποτέλεσμα ο αριθμός Z του βηρυλλίου να είναι 4
Αχαρναί

Οι αρχαίες Αχαρναί (σύγχρονα ελληνικά: Αχαρνές) ή η "Αχάρνα" (), (ο δήμος: Αχαρνών) ήταν αρχαίος οικισμός και δήμος της Οινηίδας (περιοχή και φυλή της αρχαίας Αθήνας). Σύμφωνα με τον Θουκυδίδη, ήταν ο μεγαλύτερος δήμος της Αρχαίας Αθήνας. Στον τέταρτο αιώνα π.Χ., τα 22 από τα 500 μέλη της αρχαίας Βουλής προέρχονταν από τις Αχαρνές και οι βουλευτές της πόλης ήταν οι περισσότεροι από οποιαδήποτε άλλο δήμο.
Αλεξάνδρα Παπαγεωργίου

Η Αλεξάνδρα Παπαγεωργίου (γενν. στις 17 Δεκεμβρίου 1980) είναι Ελληνίδα πρώην αθλήτρια στο αγώνισμα της σφυροβολίας των γυναικών. Ανήκε στον Παναθηναϊκό και έχει ατομικό ρεκόρ 70,38 μέτρα από το 2008.
Ιάννης Ξενάκης

Ο Ιάννης Ξενάκης (29 Μαΐου 1922 – 4 Φεβρουαρίου 2001) ήταν ένας από τους σημαντικότερους Έλληνες συνθέτες και αρχιτέκτονες του 20ού αιώνα, διεθνώς γνωστός ως Iannis Xenakis, ενώ συχνά συναντάται διεθνώς και μόνο με το μικρό του όνομα, Iannis. Οι πρωτοποριακές συνθετικές μέθοδοι, που ανέπτυξε συσχέτιζαν τη μουσική και την αρχιτεκτονική με τα μαθηματικά και τη φυσική, μέσω της χρήσης μοντέλων από τη θεωρία των συνόλων, τη θεωρία των πιθανοτήτων, τη θερμοδυναμική, τη Χρυσή Τομή, την ακολουθία Φιμπονάτσι κ.ά. Παράλληλα, οι φιλοσοφικές του ιδέες για τη μουσική έθεσαν καίρια το αίτημα για ενότητα φιλοσοφίας, επιστήμης και τέχνης, συμβάλλοντας στο γενικότερο προβληματισμό για την κρίση της σύγχρονης ευρωπαϊκής μουσικής των δεκαετιών του 1950 και 1960.
Αθανασία Τσουμελέκα

Η Αθανασία Τσουμελέκα (Πρέβεζα, 2 Ιανουαρίου 1982) είναι Ελληνίδα πρώην αθλήτρια του στίβου στο αγώνισμα του βάδην. Kατέκτησε την πρώτη θέση στην απόσταση των 20 χιλιομέτρων στους Ολυμπιακούς Αγώνες της Αθήνας.
Κωστής Τζωρτζακάκης

Ο Κωστής Τζωρτζακάκης (1983) είναι Έλληνας εικονογράφος και δημιουργός κόμικς.
Πανκ

thumb|285px|Άγγλοι πανκ
Το Punk rock (ή απλά punk) ( Πανκ ροκ) είναι μουσικό είδος που ξεκίνησε στις Ηνωμένες Πολιτείες της Αμερικής τη δεκαετία του 1960, αρχικά από τη Νέα Υόρκη, και έγινε γνωστό στα μέσα της δεκαετίας του 1970. Οι ρίζες του βρίσκονται στο garage rock, σε μουσικούς όπως η Πάττι Σμιθ και συγκροτήματα όπως οι MC5, Stooges, Ramones, New York Dolls και Dead Kennedys, μετά τα μέσα της δεκαετίας του 1970 όμως εισάχθηκε στην Αγγλία και έγινε δημοφιλές από συγκροτήματα όπως οι Sex Pistols, οι Clash, οι Crass κ.ά. σαν μουσική του λευκού απορριπτόμενου νέου και μέρος ενός κινήματος πολιτικής και κοινωνικής καταγγελίας και αμφισβήτησης του κατεστημένου.

Παίζεται συνήθως με κιθάρα, μπάσσο και τύμπανα, σπάνια και πιάνο ή άλλα όργανα, και οργισμένα φωνητικά. Είναι υποκατηγορία του ροκ, προερχόμενο από το garage rock και είναι μουσική απλή, με έμφαση στις απλές ρυθμικές δομές (τυπικά 4/4 και δομή chorus-verse), την ταχύτητα και την ενέργεια, με στίχους που συνήθως θίγουν κοινωνικά, πολιτικά ή προσωπικά θέματα, συχνά οργισμένοι ή χλευαστικοί. Οι συνθέσεις ήταν συνήθως σύντομες (αρκετές φορές κάτω από δύο λεπτά) ως αντίθεση στις επικές συνθέσεις του progressive και του κλασικού ροκ, ενώ ο ρυθμός κοφτός και νευρικός, σε αντίθεση με τη μελωδική και χορευτική disco που κυριαρχούσε εκείνη την εποχή. Πολλοί από τους πανκ μουσικούς ήταν επαγγελματίες, αρχικά αρνούνταν όμως να παίξουν κάτι παραπάνω από μερικές κοφτές συγχορδίες, επίσης θέλοντας να αντιτεθούν στο τεχνικό παίξιμο που αποθεώθηκε από τους μουσικούς του κλασικού ροκ, ενώ άλλοτε οι μουσικοί ήταν ερασιτέχνες, με ελάχιστη ή λίγη τεχνική, που όμως ταίριαξαν με τη φιλοσοφία και την απλότητα της πανκ μουσικής.

Αναβίωση γνώρισε το πανκ τα τελευταία χρόνια, με ποπ πανκ συγκροτήματα όπως οι Green day, blink 182, Sum 41, All Time Low,The Offspring κ.α που ηχητικά προσεγγίζουν μεν το πανκ της δεκαετίας του '70, δεν αντιπροσωπεύουν όμως κοινωνικά το κλίμα της πρώτης σκηνής της εποχής εκείνης. Από τις σύγχρονες mainstream πανκ (ποπ-πανκ) μπάντες λείπει το πολιτικό και κοινωνικό μήνυμα. Συνήθως αποτελούν εμπορικά μουσικά σχήματα και η στάση τους θεωρείται ξένη ως προς το αυθεντικό ύφος και την αντιεμπορική στάση του πανκ.
Extensible Messaging and Presence Protocol

Το Extensible Messaging and Presence Protocol (XMPP) (παλαιότερη ονομασία Jabber) είναι ένα σύνολο ανοιχτών πρωτοκόλλων άμεσης επικοινωνίας (instant messaging), βασισμένα στην XML. Λογισμικό Jabber είναι εγκατεστημένο σε χιλιάδες διακομιστές (server) ανά το Διαδίκτυο (Internet) και χρησιμοποιείται από τουλάχιστον 10 εκατομμύρια χρήστες παγκοσμίως, σύμφωνα με τα στοιχεία της Jabber Software Foundation.

Σε αντίθεση με τα περισσότερα πρωτόκολλα άμεσης επικοινωνίας, το Jabber είναι ένα ανοιχτό πρότυπο. Επίσης, όπως και με την ηλεκτρονική αλληλογραφία, μπορείτε να επικοινωνήσετε με οποιονδήποτε χρήστη, όποιοι και αν είναι οι εμπλεκόμενοι διακομιστές (ο δικός σας και ο δικός του).
Ευφορβία η δενδροειδής

Η Ευφορβία η δενδροειδής (επιστ. ονομ.: Euphorbia dendroides), πιο γνωστή ως γαλατσίδα, ανήκει στην οικογένεια Euphorbiaceae (Ευφορβιοειδή) και στο γένος "Euphorbia", που συναντάται κυρίως σε απότομα βράχια. Το όνομά της προέρχεται από το παχύρρευστο και καυστικό υγρό που βγάζουν τα στελέχη τους σαν κόβονται και που μοιάζει σαν γάλα. Το υγρό αυτό είναι δηλητηριώδες και χρησιμοποιείται από ορισμένους ψαράδες για να ναρκώνουν τα ψάρια. Έχει ανοικτοπράσινα φύλλα και ταξιανθία ("κυάθιο") που μοιάζει με κύπελλο, με ελλιπή μονογενή άνθη. Ο Ιπποκράτης θεωρούσε τη γαλατσίδα υπεύθυνη για την ελονοσία.
μικρογραφία|Ευφορβία η δενδροειδής (Euphorbia dendroides), Κοντά στο Τρίκερι, Νότιο Πήλιο, Μαγνησία (13-2-2011)
Το "Euphorbia dendroides" αποτελεί στενομεσογειακό είδος, το οποίο στην Ελλάδα συναντάται σχεδόν σε ολόκληρη τη χώρα (εκτός από κάποιες περιοχές της Β. Ελλάδας) σε ξηρές, απότομες, βραχώδεις πλαγιές κοντά στη θάλασσα, συχνά σε μεγάλους πληθυσμούς. Ανθίζει νωρίς την άνοιξη (Μάρτιο-Μάιο) και κατά τα τέλη του καλοκαιριού ρίχνει τα φύλλα του, τα οποία, εν τω μεταξύ, λαμβάνουν ένα χαρακτηριστικό ερυθρό χρώμα.
Δημήτρης Τσιάμης

O Δημήτρης Τσιάμης (12 Ιανουαρίου 1982) είναι Έλληνας αθλητής του στίβου, ο οποίος αγωνίζεται στο άλμα τριπλούν.
Αθηνά Παπαγιάννη

Η Αθηνά Παπαγιάννη (18 Αυγούστου 1980) είναι Ελληνίδα αθλήτρια των 20.000μ βάδην.
Μαρία Καρασταμάτη

Η Μαρία Καρασταμάτη (10 Δεκεμβρίου 1984) είναι Ελληνίδα αθλήτρια. 

Συμμετείχε στους Ολυμπιακούς Αγώνες της Αθήνας με την ομάδα σκυταλοδρομίας 4Χ100, έχοντας ατομικό ρεκόρ 11.48 από τους Βαλκανικούς Αγώνες όπου πήρε τη 2η θέση, χωρίς ωστόσο να διακριθεί.

Το 2005, εξασφάλισε τη συμμετοχή της για το Πανευρωπαϊκό Πρωτάθλημα Κλειστού Στίβου που διεξήχθη στη Μαδρίτη. Ξεκίνησε τις προσπάθειές της στην 3η προκριματική σειρά τω 60μ., όπου τερμάτισε 2η σε 7.25, που ήταν ο 3ος χρόνος του προκριματικού. Στη συνέχεια, αγωνίστηκε στην 1η ημιτελική σειρά, όπου σημείωσε νέο ατομικό ρεκόρ με 7.19 καταλαμβάνοντας την 1η θέση και πετυχαίνοντας τη 2η επίδοση του ημιτελικού, πίσω μόνο από την έτερη Ελληνίδα αθλήτρια, τη Γεωργία Κοκλώνη. Στην πρώτη της, λοιπόν, συμμετοχή σε μεγάλους αγώνες κατάφερε την πρόκριση στον τελικό του αγωνίσματός της. Στον τελικό, πήρε την 3η θέση και το χάλκινο μετάλλιο με επίδοση 7.25, πίσω από τη Βελγίδα Κιμ Γκεβέρτ και τη Γεωργία Κοκλώνη, που κατέκτησε το αργυρό μετάλλιο.

Την ίδια χρονιά, σημείωσε ατομικό ρεκόρ στα Παπαφλέσσεια με 11.31 και λίγο αργότερα ανακηρύχθηκε πρωταθλήτρια Ελλάδας με επίδοση 11.29, που της έδινε το εισιτήριο για το Παγκόσμιο Πρωτάθλημα Στίβου 2005 του Ελσίνκι. Ο βασικός όμως στόχος της ήταν το Ευρωπαϊκό Πρωτάθλημα για αθλητές κάτω των 23 ετών, όπου κατέκτησε το χρυσό μετάλλιο με επίδοση 11.03, ευρωπαϊκό ρεκόρ για αθλήτριες κάτω των 23 ετών και ρεκόρ αγώνων. Παράλληλα σημείωσε την 2η καλύτερη επίδοση όλων των εποχών στην Ελλάδα και μια από τις καλύτερες στον κόσμο για το 2005.

Στο Παγκόσμιο Πρωτάθλημα του Ελσίνκι, πήρε την 1η θέση στον προκριματικό με 11.40, και τερματίζοντας 5η στον προημιτελικό σε 11.29 πήρε την πρόκριση για τον ημιτελικό του αγωνίσματος. Ωστόσο, ταλαιπωρούνταν από προβλήματα τραυματισμού και παρά τις παραινέσεις του προπονητή της, Γιώργου Παναγιωτόπουλου, κατέβηκε στον ημιτελικό, όπου κατέλαβε τελικά την 6η θέση με επίδοση 11.20 και την 10η στο σύνολο των αθλητριών.

Το 2006, τραυματίστηκε, χάνοντας την ευκαιρία να συμμετέχει στο Ευρωπαϊκό Πρωτάθλημα Στίβου 2006 του Γκέτεμποργκ.
Μανάνναν μακ Λιρ

Στην ιρλανδική μυθολογία, ο Μανάνναν μακ Λιρ είναι ο θεός της θάλασσας και της γονιμότητας, που προβλέπει τον καιρό. Είναι γηραιότερος από τους Τουάθα ντε Ντανάν, ωστόσο θεωρείται ένας από αυτούς. Είναι γιος του Λιρ, όπως δηλώνει και το πρόθεμα "μακ" στο όνομά του. Γυναίκα του είναι η νεράιδα Φαντ κι είναι θετός πατέρας πολλών θεότητων, όπως του Λουγ, για παράδειγμα. Ο Μανάνναν κάποια στιγμή άφησε τη Φαντ κι εκείνη ερωτεύτηκε τον ήρωα Κουχούλιν. Θνητός όμως και νεράιδα δεν μπορούσαν να είναι μαζί, αν δεν καταστρεφόταν η νεράιδα, οπότε ο Μανάνναν διέγραψε τις μνήμες τους και κανείς δεν θυμόταν τον άλλον.

Ο Μανάνναν μακ Λιρ είναι ο φύλακας των Ευλογημένων Νήσων κι ο κύριος τoυ Μόι Μελ (ιρλ. "Magh Mell"). Ο Μανάνναν κατέχει ένα πλοίο χωρίς πανιά που ακολουθεί τις εντολές του. Φοράει ένα μανδύα που τον κάνει αόρατο, το κράνος του είναι από φλόγες και ξεπροβάλλει από τη θάλασσα μέσα σε ένα άρμα.

Κατηγορία:Κελτική μυθολογία
Κατηγορία:Θεότητες του θανάτου
Φαντ

Στην Ιρλανδική μυθολογία, η Φαντ ήταν βασίλισσα των Νεράιδων και γυναίκα του Μανάνναν. Αυτός την εγκατέλειψε κάποια στιγμή κι η Φαντ δέχτηκε επίθεση από τρεις Φομόριαν, που ήθελαν τον έλεγχο της Ιρλανδικής Θάλασσας. Ο ήρωας Κουχούλιν συμφώνησε να βοηθήσει στη διάσωσή της, με τον όρο εκείνη να τον παντρευόταν. Η Φαντ δέχτηκε διστακτικά, αλλά έπειτα τον ερωτεύτηκε μόλις τον είδε, όπως κι εκείνος.

Ο Μανάνναν γνώριζε ότι η σχέση τους θα ήταν ολέθρια, γιατί ο Κουχούλιν ήταν θνητός και η Φαντ νεράιδα: η παρουσία του Κουχούλιν θα κατέστρεφε τις νεράιδες. Έτσι, ο Μανάνναν διέγραψε τις μνήμες του Κουχούλιν και της Φαντ και κανείς από τους δυο δε θυμόταν τίποτε. 

Mαζί με την αδερφή της, Λι Μπαν, η Φαντ είναι θεότητα της υγείας και της τέρψης.
Θεόδωρος Παπασημακόπουλος

Ο Θεόδωρος Παπασημακόπουλος γεννήθηκε το 1790 στην Μοστενίτσα Ηλείας (σύνορα Αχαϊας-Ηλείας).
Όουεν Άρθουρ

Ο Όουεν Άρθουρ ("Owen Seymur Arthur", 1949-2020) ήταν ο πέμπτος πρωθυπουργός των νησιών Μπαρμπάντος. Διετέλεσε πρωθυπουργός από το 1994 ως το 2008.
Στερεοχημεία

Η Στερεοχημεία αποτελεί ιδιαίτερο κλάδο της Χημείας με αντικείμενό τη μελέτη της δομής των μορίων και κυρίως τη διάταξη των ατόμων τους στο χώρο.

Το σχήμα των μορίων έχει μεγάλη σημασία ιδιαίτερα όταν τα μόρια δύο διαφορετικών χημικών ενώσεων ενδέχεται να αποτελούνται από τα ίδια άτομα συγκροτούμενα με διαφορετικό συνδυασμό.

Οι γνώσεις για χωροταξική διάταξη των ατόμων προήλθε από την έρευνα των διαφόρων στερεοϊσομερών που αποτελούν ιδιαίτερο είδος των ισομερών ενώσεων. Τις βάσεις της στερεοχημείας έθεσε ο Παστέρ το 1849 σε μια σειρά ερευνών του σε τρυγικό οξύ.

* Ο «στερεοχημικός τύπος» είναι αυτός που χαρακτηρίζει και δίνει το σχήμα ενός μορίου.



Κατηγορία:Χημικές ενώσεις
Μηνάς Αλοζίδης

Ο Μηνάς Αλοζίδης (7 Ιουλίου 1984) είναι Έλληνας αθλητής του στίβου. Έλαβε την κυπριακή υπηκοότητα το 2009 και αγωνίζεται με τα χρώματα της Κύπρου.
Κρέιγνε

Στην ιρλανδική μυθολογία, ο Κρέιγνε (ιρλ. "Creidhne") είναι γιος της Μπρίγκιντ και του Τούιρεν και ο τεχνίτης των Τουάθα ντε Ντανάν, που κατεργάζεται το χαλκό, τον μπρούντζο και το χρυσό. Μαζί με τα αδέρφια του, Γκοϊβένου και Λούχτα, είναι γνωστοί ως "Trí Dée Dána", οι Τρεις Θεοί της Τέχνης, που σφυρηλατούσαν τα όπλα που χρησιμοποιούσαν οι Τουάθα ντε Ντανάν για να πολεμήσουν τους Φομόριαν.

Ο Κρέιγνε συχνά συγχέεται με την πολεμίστρια Κρέιδνε της ιρλανδικής μυθολογίας.
Κατηγορία:Κελτική μυθολογία
Κλίφορντ Χάσμπαντς

Ο Σερ Κλίφορντ Χάσμπαντς ("Sir Clifford Straughn Husbands", 5 Αυγούστου 1926 - 11 Οκτωβρίου 2017) ήταν ο Γενικός Κυβερνήτης των Μπαρμπάντος από το 1996 ως τις 31 Οκτωβρίου 2011. Επίσης ήταν επικεφαλής των Προσκόπων του νησιού.

Γεννήθηκε στις 5 Αυγούστου 1926. Ολοκλήρωσε τη δευτεροβάθμιά του εκπαίδευση στο σχολείο του Πάρι και στο Κολέγιο Χάρισον, την περίοδο από το 1936 ως το 1946. Στο Πάρι δίδαξε για τρία χρόνια και σπούδασε Νομικά στο Μιντλ Τεμπλ. Σταδιοδρόμησε ως δικηγόρος και τη δεκαετία του '50 διορίστηκε σε διάφορα δικαστικά αξιώματα. Το 1968 ορίστηκε σύμβουλος ("counsel") της Βασίλισσας.

Επίσης διορίστηκε στο Ανώτατο Δικαστήριο το 1976.

Έγινε Γενικός Κυβερνήτης το 1996, μετά τον θάνατο της προκατόχου του, Λαίδης Νίτα Μπάροου.

Τιμήθηκε με τον τίτλο του Μεγαλόσταυρου Ιππότη του Αγίου Μιχαήλ και του Αγίου Γεωργίου, καθώς επίσης και του Τάγματος του Αγίου Ανδρέα και με άλλους τίτλους. Στα τέλη Οκτωβρίου του 2011 αποχώρησε από το αξίωμά του.

Απεβίωσε από καρδιακή προσβολή σε ηλικία 91 ετών στις 11 Οκτωβρίου 2017. Η σύζυγός του, Λαίδη Ρούμπι Χάσμπαντς (πατρικό Χάρις) πέθανε πριν από αυτόν, τον Ιούλιο του 2009.
Στέλλα Πιλάτου

Η Στέλλα Πιλάτου (28 Μαρτίου 1980) είναι Ελληνίδα αθλήτρια στο άλμα εις μήκος. Γεννήθηκε στις 28 Μαρτίου 1980 στο Ηράκλειο της Κρήτης. Ανήκει στην ομάδα στίβου του ΟΦΗ και προπονητής της είναι ο Γιώργος Κόκκινος.
Ζάχος Χατζηφωτίου

Ο Ζάχος Χατζηφωτίου(1923) του Γεωργίου είναι δημοσιογράφος και συγγραφέας. Κατάγεται από τα Ψαρά, η οικογένεια του έφυγε από το νησί το 1824, μετά την καταστροφή του από τους Τούρκους και εγκαταστάθηκε αρχικά στη Σύρο και τελικά στην Αθήνα, στην Πλάκα, όπου και γεννήθηκε ο Ζάχος στις 28 Σεπτεμβρίου 1923. Αποφοίτησε από το Πειραματικό Σχολείο Πανεπιστημίου Αθηνών. Στην κατοχή, σε ηλικία 17 ετών, απέδρασε στην Αίγυπτο, όπου έλαβε μέρος σε πολεμικές επιχειρήσεις, πρώτα ως στρατιώτης στους Ποντικούς της Ερήμου, στην πολιορκία του Τομπρούκ, και μετά συμμετέχοντας στην ΙΙΙη Ορεινή Ταξιαρχία - Ρίμινι, η οποία μπήκε πρώτη στο Ρίμινι, όπου και παρασημοφορήθηκε. Στα Δεκεμβριανά η ταξιαρχία υπό τις διαταγές του ανέλαβε την εκδίωξη μικρού θύλακα του ΕΑΜ που είχε καταφύγει κοντά στο ρεύμα του Αρδηττού χωρίς θύματα, όπως υποστηρίζει ο ίδιος. Μετά το τέλος του πολέμου και την επιστροφή του εργάστηκε στις επιχειρήσεις της οικογένειάς του (βιομηχανία και εμπόριο υφασμάτων) μέχρι το 1956. Από το 1956 και μέχρι το 1962 διετέλεσε διευθυντής εκδοτικού οίκου στο Παρίσι. Την περίοδο 1962-1970 δραστηριοποιήθηκε στη ναυτιλία και από το 1970 εμφανίζεται πλέον ως συγγραφέας και δημοσιογράφος. Χρονογράφος στην εφημερίδα «Καθημερινή» (1974-1977), στον «Ταχυδρόμο» με το ψευδώνυμο «Ίακχος» από το 1975 και στα «Νέα» ως «ο Διακριτικός» από το 1977. Εργάστηκε στην τηλεόραση και έγινε γνωστός από την εκπομπή «Το πεντάλεπτο του Ζάχου Χατζηφωτίου». 

Είναι συγγραφέας των βιβλίων «Τα εν οίκω... εν Δήμω», «Πωλείται Συνείδησις», «Συννεφιάζει και στη Μύκονο», «Πάντα την Κυριακή», «Ο Ίακχος κι εγώ», «100 εκπομπές», «Χιούμορ και ζωγραφική», «Τα Μονοπάτια του Πολέμου» και άλλα.

Είναι μέλος του Ομίλου Αντισφαίρισης Αθηνών και τέως μέλος του ΔΣ της ΕΛΠΑ.
Ο Ζάχος Χατζηφωτίου έγινε ευρύτερα γνωστός από το τηλεοπτικό πεντάλεπτο κοινωνικής κριτικής και ως κοσμικογράφος, ένας «μπον βιβέρ» με πολλές αναμνήσεις της αθηναϊκής ζωής. Ομιλεί αγγλικά, γαλλικά, αραβικά και ιταλικά.
Τεύκρος

Κατά την ελληνική μυθολογία ο Τεύκρος ήταν υιός του βασιλιά της Σαλαμίνας Τελαμώνα και της δεύτερης συζύγου του Ησιόνης, κόρης του βασιλέα της Τροίας Λαομέδοντα, ετεροθαλής αδερφός του Αίαντα.
Αγγελική Τσιολακούδη

Η Αγγελική Τσιολακούδη (10 Μαΐου 1976) είναι Ελληνίδα ακοντίστρια. Είναι η δεύτερη καλύτερη ακοντίστρια όλων των εποχών στην Ελλάδα, με τον νέο τύπο ακοντίου με ατομικό ρεκόρ 63,14μ. Ανήκει στον Ολυμπιακό και γυμνάζεται με το Γρηγόρη Κοντό. 

Γεννήθηκε στην Αλεξανδρούπολη στις 10 Μαΐου 1976. Το 1993 κατέλαβε την 7η θέση στον τελικό του Ευρωπαϊκού Πρωταθλήματος εφήβων-νεανίδων, ενώ ένα χρόνο αργότερα ήταν 7η στην αντίστοιχη Παγκόσμια διοργάνωση. Το 1995, ήταν 3η στο Ευρωπαϊκό Πρωτάθλημα εφήβων-νεανίδων και το 1997 ήρθε η πρώτη της διάκριση σε επίπεδο γυναικών καθώς ήταν 3η στους Μεσογειακούς Αγώνες του Μπάρι. 

Το 2001 ήταν μια χρονιά γεμάτη επιτυχίες για την Αγγελική καθώς κατέλαβε την 8η θέση στο Παγκόσμιο Πρωτάθλημα Στίβου 2001 στο Έντμοντον με επίδοση 61,01μ. Την ίδια χρονιά επίσης ήταν 2η στους Μεσογειακούς Αγώνες της Τυνησίας με βολή στα 58,16μ. και 4η στην Πανεπιστημιάδα με επίδοση 57,15μ. 

Η επόμενη χρονιά συνεχίστηκε από επιτυχίες. Προκρίθηκε ως 5η στον τελικό του αγωνίσματός της στο Ευρωπαϊκό Πρωτάθλημα Στίβου 2002 στο Μόναχο και εκεί στην πρώτη της προσπάθεια σημείωσε ατομικό ρεκόρ με 63,14μ. Μάλιστα, βρισκόταν στα μετάλλια μέχρι και την τελευταία προσπάθεια, αλλά τελικά περιορίστηκε στην 5η θέση χάνοντας το μετάλλιο για 36 εκατοστά. 

Το 2003, αντιμετώπισε προβλήματα τραυματισμών αλλά το 2004 έμελλε να είναι η πιο σταθερή χρονιά της. Επικράτησε στο Ευρωπαϊκό Κύπελλο Μπρούνο Τζάουλι με βολή στα 62,80μ., ενώ είχε άλλους δύο αγώνες πάνω από τα 62μ. Ωστόσο, στον προκριματικό των Ολυμπιακών Αγώνων δεν κατάφερε να προκριθεί στον τελικό καθώς η βολή της στα 59,64μ. δεν της έδινε αυτή τη δυνατότητα. 

Το 2005, ήταν μια ακόμη πολύ καλή χρονιά για την Αγγελική Τσιολακούδη. Σημείωσε στα Τσικλητήρεια επίδοση 62,64μ., μία από τις καλύτερες στον κόσμο και κατέκτησε το τρίτο συνεχόμενο μετάλλιό της σε Μεσογειακούς Αγώνες στην Αλμερία, αυτή τη φορά χρυσό με προσπάθεια στα 62,61μ. Προκρίθηκε στον τελικό στο Παγκόσμιο Πρωτάθλημα Στίβου 2005 με επίδοση 59,06μ. και εκεί με καλύτερη προσπάθεια στα 57,99μ. κατέλαβε τελικά την 8η θέση. 

Το 2006, αντιμετώπισε προβλήματα τραυματισμών και η συμμετοχή της στο Γκέτεμποργκ δεν ήταν αυτή που η ίδια περίμενε με αποτέλεσμα να αποκλειστεί. 

Η εξέλιξη της Αγγελικής Τσιολακούδη:
*1998 : 58,68μ.
*2000 : 60,26μ.
*2001 : 62,90μ.
*2002 : 63,14μ.
*2003 : 56,66μ.
*2004 : 62,80μ.
*2005 : 62,64μ.
*2006 : 58,60μ.

Κατηγορία:Ελληνίδες αθλήτριες του ακοντισμού
Κατηγορία:Αθλητές στίβου ΟΣΦΠ
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 01/2010
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Μεσογειακούς Αγώνες 1997
Κατηγορία:Αθλητές του στίβου στους Μεσογειακούς Αγώνες 2001
Κατηγορία:Αθλητές του στίβου στους Μεσογειακούς Αγώνες 2005
Κατηγορία:Αθλητές του στίβου στη Θερινή Πανεπιστημιάδα 2001
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Δανιηλίς

Η Δανιηλίς ήταν Αρχόντισσα των Πατρών που έζησε τον 9 αιώνα.

Η Δανιηλίς είχε κατά πάσα πιθανότητα καταγωγή από την Πάτρα και είχε κληρονομήσει τεράστια περιουσία από τον άντρα της. Ήταν διάσημη για το εξωτερικό της κάλλος καθώς και για την σχέση
 που της χρεώνουν οι ιστορικοί, με τον Βυζαντινό Αυτοκράτορα Βασίλειο Α'.

Μερικά χρόνια πριν την αναρρίχηση του Βασίλειου Α' σε αυτοκράτορα, η Βυζαντινή κυβέρνηση ανησυχώντας για την υπερβολική δύναμη της Δανιηλίδος έστειλε έναν κρατικό επιθεωρητή για να επιβλέψει την κατάσταση. Στην συνοδεία του επιθεωρητή ήταν και ο όμορφος Βασίλειος. ο οποίος γοήτευσε αμέσως την Αρχόντισσα. Λίγες μέρες μετά, ο επιθεωρητής έφυγε αλλά ο Βασίλειος με την πρόφαση ότι ήταν άρρωστος κατόρθωσε να μείνει άλλες 60 μέρες στο αρχοντικό της Δανιηλίδος. Όταν τέλος έφυγε είχε καταφέρει να κερδίσει την αμέριστη εύνοια της Αρχόντισσας.
Όταν το 867 ανήλθε στο θρόνο ο Βασίλειος Α' της έστειλε αμέσως δώρα για να την ευχαριστήσει για την υποστήριξη της στο όνομά του. Μετά από μερικά χρόνια σε αρκετά μεγάλη ηλικία επιχείρησε να τον επισκεφτεί στην Κωνσταντινούπολη όπου ο Βασίλειος Α' για να την ευχαριστήσει ανακήρυξε τον γιο της, Ιωάννη, Πρωτοσπαθάριο και την ίδια την ανακήρυξε με τον τίτλο της Βασιλομήτορος.

Λίγο πριν τον θάνατο της, ο γιος της αρρώστησε και πέθανε. Με την διαθήκη της άφησε όλη την περιουσία της στην Βασιλική Οικογένεια και συγκεκριμένα στον Λέοντα ΣΤ'.
Κίαν

Στην ιρλανδική μυθολογία, ο Κίαν, γιος του Ντίαν Κεχτ των Τουάθα ντε Ντανάν, είναι γνωστός ως πατέρας του θεού Λουγ από την Έθνι των Φομόριαν. Γεννήθηκε με προσωπίδα στο κεφάλι του και μικρός μεταμορφώθηκε σε γουρούνι όταν τον χτύπησε το ραβδί ενός δρυΐδη. Από τότε, μπορούσε να μεταμορφώνεται σε γουρούνι όποτε το επιθυμούσε.

Σύμφωνα με μια προφητεία, ο βασιλιάς Μπάλορ των Φομόριαν θα σκοτωνόταν από τον εγγονό του, έτσι λοιπόν κλείδωσε την κόρη του, Έθνι, σε έναν κρυστάλλινο πύργο, ο Κίαν όμως κατάφερε να μπει κι έτσι γεννήθηκε ο Λουγ. Ο Μπάλορ τον πέταξε στη θάλασσα, αλλά σώθηκε και ανατράφηκε σαν γιος του Μανάνναν μακ Λιρ.

Ο Κίαν βρήκε το θάνατο από τους γιους του Τούιρεν, όταν προσπάθησε ανεπιτυχώς να ξεφύγει παίρνοντας μορφή γουρουνιού.
Σταύρος Ντίλιος

Ο Σταύρος Ντίλιος (1976) είναι Έλληνας δημιουργός κόμικς, εικονογράφος και συγγραφέας.
Άγιος Γεώργιος Λάγγουρα

:"Για οικισμούς με την ονομασία Άγιος Γεώργιος στην Αχαΐα, δείτε: Άγιος Γεώργιος Αχαΐας"
280px|thumb|right|Το σπίτι της οικογένειας Λάγγουρα.
right|thumb|280px|Η Λεωφόρος Πατρών-Κλάους στη συνοικία Λάγγουρα.
Ο Άγιος Γεώργιος Λάγγουρα είναι συνοικία της Πάτρας που βρίσκεται νοτιοανατολικά του κέντρου της πόλης. Σε μικρή απόσταση από την συνοικία βρίσκεται το Παμπελοποννησιακό Εθνικό Αθλητικό Κέντρο (Π.Ε.Α.Κ. Πάτρας) με το Παμπελοποννησιακό Στάδιο και το βοηθητικό ανοιχτό γήπεδό του, το Εθνικό Κολυμβητήριο "Αντώνιος Πέπανος" και το Κλειστό Γυμναστήριο. Γειτνιάζει με τις συνοικίες Άγιος Νεκτάριος, Δροσιά, Εγλυκάδα, Κουκούλι, Σύνορα και Ψαροφάι.
Άρμετ

Στην ιρλανδική μυθολογία, η θεά Άρμετ (ιρλ. "Airmedh") ανήκε στους Τουάθα ντε Ντανάν. Με τον πατέρα της, Ντίαν Κεχτ, και τον αδερφό της, Μιοχ, θεράπευε όσους είχαν πληγωθεί στη Δεύτερη Μάχη της Μόι Τούραχ (Magh Tuiredh). 

Όταν ο αδερφός της, Μιοχ, σκοτώθηκε από τον πατέρα τους, Ντίαν Κεχτ, πάνω από τον τάφο του φύτρωσαν βότανα, τα οποία εκείνη μάζεψε και ταξινόμησε. Γι' αυτό το λόγο, η Άρμετ συχνά συνδέεται με τη βοτανική.

Ήταν μια από τους γητευτές, της οποίας τα ξόρκια πάνω από το ευλογημένο πηγάδι του πατέρα της, Ντίαν Κεχτ, μπορούσαν να αναστήσουν τους νεκρούς.
Κατηγορία:Κελτική μυθολογία
Μπάλορ

Στην ιρλανδική μυθολογία, ο Μπάλορ ήταν βασιλιάς των Φομόριαν, ενός λαού γιγάντων. Σϋμφωνα με το θρύλο. ζούσε στη Νήσο Τόρι.

Ο Μπάλορ ήταν γνωστός για το ένα του μάτι, που μπορούσε να σκοτώσει οποιονδήποτε κοιτούσε. Τη δύναμη αυτή την απέκτησε όταν ήταν μικρός, καθώς παρακολουθούσε τους δρυΐδες του πατέρα του να παρασκευάζουν θανάσιμα ξόρκια, οι καπνοί των οποίων έφταναν στο μάτι του. Συνήθως ήταν κλειστό και το άνοιγε μόνο κατά τη διάρκεια μιας μάχης.

Σύμφωνα με μια προφητεία, ο Μπάλορ θα έβρισκε το θάνατο από τον εγγονό του. Γι' αυτό κλείδωσε την κόρη του, Έθνι, σε έναν κρυστάλλινο πύργο. Ωστόσο, κατάφερε να μπει ο Κίαν των Τουάθα ντε Ντανάν κι έτσι γεννήθηκε ο θεός Λουγ, τον οποίο ο Μπάλορ πέταξε στη θάλασσα για να τον ξεφορτωθεί. Σώθηκε όμως κι ανατράφηκε από το θεό Μανάνναν.

Ο Λουγ οδήγησε τους Τουάθα ντε Ντανάν στη Δεύτερη Μάχη της Μόι Τούραχ (Magh Tuiredh) εναντίον των Φομόριαν. Ο Όγκμα αφόπλισε τον Μπάλορ, αλλά αυτός σκότωσε το βασιλιά Νουάντα. Τελικά, ο Λουγ εκπλήρωσε την προφητεία, τυφλώνοντας τον Μπάλορ με ένα ακόντιο φτιαγμένο από το θεό Γκοϊβένου.
Ηλεκτροχημεία

Η Ηλεκτροχημεία είναι ο δυναμικός επιστημονικός κλάδος της Χημείας που σχετίζεται με τον ηλεκτρισμό.

Ο ηλεκτρισμός κατέχει σημαντική θέση και ρόλο στη Χημεία γιατί πολλές χημικές ενώσεις συγκροτούνται από ηλεκτρικά φορτισμένα σωματίδια που λέγονται ιόντα. Στη πράξη για παράδειγμα η μπαταρία αξιοποιεί μια χημική αντίδραση για να παράγει ηλεκτρισμό. Ακόμη με τη βοήθεια του ηλεκτρισμού μπορεί να διασπασθεί μια χημική ένωση όπως συμβαίνει στην ηλεκτρόλυση. Έτσι κύριο αντικείμενο μελέτης και έρευνας της Ηλεκτροχημείας είναι οι ηλεκτροχημικές αντιδράσεις που συντελούνται είτε με διέλευση ηλεκτρικού ρεύματος (ηλεκτρόλυση), είτε εκείνες που παράγουν ηλεκτρικό ρεύμα (τα ηλεκτροχημικά στοιχεία ή οι λεγόμενες μπαταρίες)

Για παράδειγμα το νερό που είναι μια χημική ένωση και αποτελείται από υδρογόνο και οξυγόνο, με κατάλληλη ηλεκτρολυτική συσκευή μπορεί να διαχωρισθεί στα συστατικά του. Την χημική αντίδραση της παραγωγής αυτής μελετά η Ηλεκτροχημεία καθώς και όλες εκείνες που συμβαίνουν στις διάφορες επιμεταλλώσεις.
Φυσικοχημεία

Η Φυσικοχημεία ("αγγλ." Physical Chemistry) είναι επιστημονικός κλάδος της Χημείας με κύριο αντικείμενο τη μελέτη των φυσικών φαινομένων που παρατηρούνται στα χημικά συστήματα (εφαρμογή αρχών, νόμων και θεωριών της Φυσικής σε προβλήματα της Χημείας). Η Φυσικοχημεία, όπως φανερώνει και το όνομά της, θα μπορούσε να θεωρηθεί και ως ο συνδετικός "κρίκος" μεταξύ της Φυσικής και της Χημείας.
Άστορ Πιατσόλα

Ο Άστορ Πιατσόλα ("Ástor Pantaleón Piazzolla", Μαρ ντελ Πλάτα 11 Μαρτίου 1921 - Μπουένος Άιρες 4 Ιουλίου 1992) ήταν Αργεντίνος συνθέτης του τάγκο και μπαντονεονίστας του δεύτερου μισού του 20ού αιώνα. Οι συνθέσεις του έφεραν επανάσταση στο παραδοσιακό τάγκο, ενσωματώνοντας σ' αυτό στοιχεία της τζαζ και της κλασικής μουσικής και δημιούργησαν το "nuevo tango" (νέο τάγκο). Βιρτουόζος μπαντονεονίστας, συχνά ερμήνευε τις συνθέσεις του με διάφορα μουσικά σχήματα. Στην Αργεντινή είναι γνωστός ως "El Gran Ástor" ("ο Μέγας Άστορ").

Το 1992, ο Αμερικανός κριτικός της μουσικής Stephen Holden περιέγραψε τον Πιατσόλα ως "τον καλύτερο συνθέτη της τάνγκο μουσικής παγκοσμίως".
Μιρέλα Μανιάνι

Η Μιρέλα Μανιάνι (21 Δεκεμβρίου 1976) είναι Ελληνίδα ακοντίστρια.
Αναστασία Κελεσίδου

Η Αναστασία Κελεσίδου (28 Νοεμβρίου 1972) είναι Ελληνίδα πρώην αθλήτρια της δισκοβολίας. Υπήρξε μία από τις κορυφαίες και πιο σταθερές Ελληνίδες αθλήτριες με επιτυχίες και συνεχή παρουσία στο βάθρο σε 6 μεγάλες διοργανώσεις από το 1999 έως το 2004.
Κατερίνα Βόγγολη

Η Κατερίνα Βόγγολη (30 Οκτωβρίου 1970) είναι Ελληνίδα δισκοβόλος.

Η Λαρισαία Κατερίνα Βόγγολη ήταν μία από τη τριάδα των Ελλήνων δισκοβόλων που σταθερά βρισκόταν σε τελικούς μεγάλων διοργανώσεων από το 1998 μέχρι το 2004. Ανήκε στον Ολυμπιακό και προπονούνταν με το Μιχάλη Ζησόπουλο. 

Η πρώτη επιτυχία ήρθε σε ηλικία 23 ετών όταν ήταν 2η μεσογειονίκης. Ωστόσο, η καταξίωση ξεκίνησε το 1998 όταν στο Ευρωπαϊκό Πρωτάθλημα Στίβου 1998 στη Βουδαπέστη κατέλαβε την 5η θέση στον τελικό με βολή στα 63,56μ. 

Την επόμενη χρονιά προκρίθηκε στον τελικό του Παγκοσμίου Πρωταθλήματος Στίβου 1999 στη Σεβίλλη όπου τελικά κατέλαβε την 11η θέση, ενώ κατέλαβε την 9η θέση στον τελικό των Ολυμπιακών Αγώνων 2000 στο Σίδνεϊ. 

Το 2001 δεν κατάφερε να προκριθεί στον τελικό του Παγκοσμίου Πρωταθλήματος Στίβου 2001 στο Έντμοντον, αλλά το 2002 ήταν η χρονιά της. Έχοντας προκριθεί με βολή στα 61,94μ. ως 1η στον τελικό του Ευρωπαϊκού Πρωταθλήματος Στίβου 2002 στο Μόναχο, με βολή στα 64,31μ. ανακηρύχθηκε πρωταθλήτρια Ευρώπης, σημειώνοντας τη μεγαλύτερη επιτυχία στην καριέρα της. Στο ίδιο βάθρο στην 3η θέση βρέθηκε η Τασούλα Κελεσίδου με βολή στα 63,92μ. Μάλιστα την ίδια χρονιά ως μέλος της μικτής Ευρώπης κατέλαβε τη 2η θέση στο Παγκόσμιο Κύπελλο στη Μαδρίτη με 61,77μ. 

Η παγκόσμια καταξίωση ήρθε το 2003, όταν στο Παγκόσμιο Πρωτάθλημα Στίβου 2003 στο Παρίσι μετά από μία μεγάλη μάχη κατέλαβε την 3η θέση και το χάλκινο μετάλλιο σημειώνοντας ατομικό ρεκόρ με 66,73μ., ενώ στον ίδιο τελικό 2η ήταν η Τασούλα Κελεσίδου με 67,14μ. Αυτή ήταν η δεύτερη φορά μετά το 1999 και τις Παρασκευή Τσιαμήτα και Όλγα Βασδέκη στο βάθρο του τριπλούν, που δύο Ελληνίδες αθλήτριες βρέθηκαν σε βάθρο Παγκοσμίου Πρωταθλήματος στο ίδιο αγώνισμα. 

Το 2004, ενόψει της προετοιμασίας για τους Ολυμπιακούς Αγώνες της Αθήνας σημείωσε πανελλήνιο ρεκόρ με 67,72μ., επίδοση κατά δύο εκατοστά μεγαλύτερη από αυτή της Τασούλας Κελεσίδου. Προκρίθηκε άνετα ως 6η στον τελικό με βολή τα 63,39μ. αλλά στον τελικό το άγχος τη νίκησε και έτσι περιορίστηκε στην 8η θέση με βολή στα 62,37μ., χάνοντας την ευκαιρία να προσθέσει το Ολυμπιακό μετάλλιο στη συλλογή της. Την ίδια χρονιά ήταν επίσης 8η στον τελικό του Γκραν Πρι στο Μόντε Κάρλο. Μετά τους Ολυμπιακούς Αγώνες έβαλε τέλος στη σπουδαία καριέρα της ενω το 2007 γεννήθηκε το πρώτο παιδί της.
Μπαντονεόν

thumb|right|Μπαντονεόν
thumb|right|
thumb|right|Μπαντονεόν "Καρντενάλ" (φτιαγμένο από την ELA για την Hohner)
thumb|right|Παλιό μπαντονεόν, περ. 1905.
thumb|right|Το μπαντονεόν του Άλφρεντ Άρνολντ, ca. 1949.

Το μπαντονεόν είναι αερόφωνο πληκτροφόρο μουσικό όργανο, το οποίο ανήκει στις κονσερτίνες και είναι ιδιαίτερα διαδεδομένο στην Αργεντινή. Έχει σημαντικό ρόλο στην ορκέστα τίπικα, την ορχήστρα που χρησιμοποιείται στο τάγκο. Το μπαντονεόν, το οποίο ονομάστηκε bandonion από τον εφευρέτη του, τον Γερμανό Χάινριχ Μπαντ, κατασκευάστηκε αρχικά ως όργανο για την εκκλησιαστική μουσική και την καθημερινή λαϊκή μουσική, σε αντίθεση με τη συγγενική του κονσερτίνα, επίσης γερμανικής προέλευσης, η οποία θεωρείτο παραδοσιακό όργανο. Οι Γερμανοί μετανάστες στην Αργεντινή έφεραν μαζί τους το όργανο στις αρχές του 20ού αιώνα, όπου ενσωματώθηκε στην ντόπια μουσική. Όπως το ακορντεόν και η κονσερτίνα, το μπαντονεόν παίζεται κρατώντας το όργανο ανάμεσα στα δύο χέρια και τραβώντας ή σπρώχνοντάς το, πατώντας ταυτόχρονα ένα ή περισσότερα κουμπιά με τα δάχτυλα.

Σε αντίθεση με το ακορντεόν, το μπαντονεόν δεν έχει πλήκτρα όπως του πιάνου, αλλά κουμπιά και στις δύο πλευρές. Επίσης αντίθετα με το ακορντεόν, τα περισσότερα κουμπιά στο μπαντονεόν παράγουν διαφορετική νότα όταν αυτό ανοίγει από ό,τι όταν κλείνει. Αυτό σημαίνει ότι το κάθε πληκτρολόγιο είναι στην πραγματικότητα δύο: ένα για τις νότες που παράγονται όταν αυτό ανοίγει και ένα για τις νότες που παράγονται όταν αυτό κλείνει. Δεδομένου ότι το αριστερό και το δεξί πληκτρολόγιο διαφέρουν μεταξύ τους, ο οργανοπαίχτης πρέπει να εξοικειωθεί ουσιαστικά με τέσσερα πληκτρολόγια για να μάθει να παίζει. Υπάρχουν επίσης διαφορές μεταξύ του αργεντινού και του γερμανικού πληκτρολογίου.

Επιπρόσθετα, σε κανένα από αυτά τα πληκτρολόγια η σειρά των κουμπιών δεν αντιστοιχεί με τη σειρά των φθόγγων στην κλίμακα. Μερικά διαδοχικά κουμπιά σχηματίζουν τριάδες συγχορδίας, π.χ. τρία συνεχόμενα κουμπιά μπορούν να παράγουν τις νότες σολ, σι και ρε όταν το όργανο συμπιέζεται και τις νότες φα δίεση, λα και ντο όταν ο παίχτης το τραβάει - ένα παράδειγμα από το αργεντινό μπαντονεόν. Αυτό καθιστά πιο εύκολη την εκτέλεση απλής μουσικής με αρμονία I-V, αλλά είναι πολύ δύσκολο για κάποιον να παίξει κομμάτια που περιλαμβάνουν περίπλοκες μελωδίες ή μουσικές φράσεις.
Κουζίνα της Φραγκφούρτης

right|thumb|300px|Η κουζίνα της Φραγκφούρτης (όψη από την είσοδο)
Η Κουζίνα της Φραγκφούρτης "(Frankfurter Küche)" ήταν ένα σημαντικό βήμα στην εσωτερική αρχιτεκτονική και είναι η πρώτη εντοιχισμένη κουζίνα. Στην κουζίνα της Φραγκφούρτης σχεδιάστηκε για πρώτη φορά κουζίνα μετά από μια ολόκληρη έρευνα, με σκοπό να επιτρέψει την αποδοτική εργασία και να χτιστεί με χαμηλότερο κόστος.

Σχεδιάστηκε το 1926 από την Αυστριακή αρχιτέκτονα Μαργκαρέτε Σύττε Λιχότσκυ για το κοινωνικό πρόγραμμα κατοικίας Neues Frankfurt του αρχιτέκτονα Ερνστ Μάυ στη Φραγκφούρτη. 
Μέχρι το τέλος της δεκαετίας του '20 κατασκευάστηκαν περίπου 10.000 μονάδες.
Νόμος ηλεκτρόλυσης

Ο Νόμος ηλεκτρόλυσης ή Νόμος του Φαραντέι (ηλεκτρόλυση) ορίζει ότι:<br>
"Η μάζα ενός στοιχείου που απομονώνεται κατά την ηλεκτρόλυση είναι ανάλογη του διερχόμενου ηλεκτρικού φορτίου και του ατομικού βάρους του στοιχείου".

Συγκεκριμένα η μάζα (εκπεφρασμένη σε κιλά) ενός στοιχείου που απομονώνεται κατά τη διαδικασία της ηλεκτρόλυσης είναι ανάλογη με το διερχόμενο, στον ηλεκτρολύτη, ηλεκτρικό φορτίο (εκπεφρασμένο σε κουλόμπ).

Τον νόμο αυτό διατύπωσε πρώτος ο Μάικλ Φαραντέι προς τιμή του οποίου φέρει το όνομά του.
Ελληνικά Ναυπηγεία

Τα Ελληνικά Ναυπηγεία Α.Ε. ή Ναυπηγεία Σκαραμαγκά, είναι οι μεγαλύτερες και παλαιότερες σύγχρονες ναυπηγικές εγκαταστάσεις στην Ελλάδα και σε όλη την ανατολική Μεσόγειο. Παλαιότερα, ήταν δημόσια ιδιοκτησία, ενώ σήμερα ελέγχονται από τα κρατικά ναυπηγεία του Αμπού Ντάμπι, που κατέχουν το 75,1% του μετοχικού κεφαλαίου, και τη γερμανική ThyssenKrupp η οποία κατέχει το 24,9%. Βρίσκονται στην περιοχή Σκαραμαγκά, στα δυτικά του νομού Αττικής, στον όρμο Σκαραμαγκά.
Γαμαλιήλ

Ο Γαμαλιήλ ο Πρεσβύτερος ή Ραββί (Ραμπάμ) Γαμαλιήλ Α΄ ήταν Φαρισαίος νομοδιδάσκαλος ραββίνος και εγγονός του περίφημου Ιουδαίου διδασκάλου Χιλλέλ. Ήταν μέλος του Μεγάλου Συνεδρίου (Σανχεντρίν) της Ιερουσαλήμ του 1ου αιώνα μ.Χ. Έδρασε γύρω στο 30 - 40 μ.Χ. Υπήρξε δάσκαλος του αποστόλου Παύλου. Επρόκειτο για μία από τις εξέχουσες πνευματικές προσωπικότητες, που βοήθησε στην ανάπτυξη της περίφημης ραββινικής παράδοσης.

Ήταν εκείνος που, όταν αγανακτισμένοι Ιουδαίοι θρησκευτικοί ηγέτες έφεραν τους Αποστόλους στο Συνέδριο για να δικαστούν με την κατηγορία ότι κήρυτταν μέσα στον Ναό, επενέβη και συνέστησε την προσεκτική μεταχείριση των Αποστόλων και συντέλεσε ώστε να αφεθούν ελεύθεροι. ()

Οι Ιουδαίοι έτρεφαν μεγάλο σεβασμό στο πρόσωπό του και, όπως αναφέρεται χαρακτηριστικά στη "Μισνά" (βλ. Ταλμούδ), μετά τον θάνατό του άρχισε μια εποχή ηθικής παρακμής.

Ο Γαμαλιήλ συγχέεται πολλές φορές με τον ομώνυμο εγγονό του, διακεκριμένο επίσης δάσκαλο των Ιουδαίων κατά τα τέλη του 1ου και αρχές του 2ου αιώνα.

Κατηγορία:Πρόσωπα των Πράξεων των Αποστόλων
Κατηγορία:Ιουδαϊσμός
Γκούσταφ Κλιμτ

Ο Γκούσταφ Κλιμτ (Gustav Klimt, 14 Ιουλίου 1862 – 6 Φεβρουαρίου 1918) ήταν Αυστριακός ζωγράφος και ένας από τους σημαντικότερους εκπροσώπους του κινήματος της Απόσχισης ("Sezession") της Βιέννης που διαδραμάτισε σημαντικό ρόλο στην ανάπτυξη της "Αρ Νουβό" (Art Nouveau). Είχε σημαντική συμβολή στη διεθνή αναγνώριση της αυστριακής τέχνης και υπήρξε από τους πρώτους που κατάφεραν να συνδυάσουν την εικονιστική με την αφηρημένη ζωγραφική.
Χάιντς Φίσερ

Ο Χάιντς Φίσερ ("Heinz Fischer", 9 Οκτωβρίου 1938-) είναι ο πρόεδρος της Αυστρίας από τις 8 Ιουλίου του 2004.Ανήκει πολιτικά στο SPÖ (Σοσιαλδημοκρατικό Κόμμα της Αυστρίας). Είναι επίσης αγνωστικιστής.
Μάρθα Βούρτση

Η Μάρθα Βούρτση (Αθήνα, 12 Οκτωβρίου 1937) είναι Ελληνίδα ηθοποιός.
Αμαντού Τουμανί Τουρέ

Ο Αμαντού Τουμανί Τουρέ ("Amadou Toumani Touré", 1948-2020) ήταν απόστρατος στρατιωτικός και πολιτικός από το Μάλι, πρόεδρος της αφρικανικής χώρας από το 2002 ως το 2012. Απογοητευμένα μέλη του στρατού κατέλαβαν την εξουσία με στρατιωτικό πραξικόπημα τον Μάρτιο του 2012, αναγκάζοντας τον Τουρέ να παραιτηθεί και να εγκαταλείψει τη χώρα.
Έλαθαν

Στην ιρλανδική μυθολογία, ο Έλαθαν ήταν πρίγκιπας των Φομόριαν. Γυναίκα του ήταν η Ερίου των Τουάθα ντε Ντανάν και γιος τους ο Μπρες.

Σε αντίθεση με τους περισσότερους Φομόριαν, ο Έλαθαν είχε ανοιχτό δέρμα κι ήταν όμορφος στην όψη, Οι μύθοι γύρω από αυτόν, όπως το ότι επισκέπτεται κάθε βράδυ την Ερίου με ένα ασημένιο πλοίο, υποδηλώνουν πως κάποτε μπορεί να υφίστατο ως σεληνιακός θεός.
Κουασιμόδος

Ο Κουασιμόδος (από τα λατινικά: "quasi modo") είναι ο κύριος πρωταγωνιστής του μυθιστορήματος "Η Παναγία των Παρισίων" του Βίκτωρος Ουγκό. Έχει παραμορφωμένο πρόσωπο και σώμα, αλλά και καμπούρα. Βρέφος ακόμη, βρέθηκε εγκαταλελειμένος στα σκαλιά της Παναγίας των Παρισίων, από τον αρχιδιάκονο Κλαύδιο Φρολό, που τον υιοθέτησε και τον μεγάλωσε για να γίνει ο κωδωνοκρούστης της εκκλησίας.

Το πλήθος του Παρισιού τον έβλεπε σαν τέρας. Ο Κουασιμόδος ερωτεύτηκε την τσιγγάνα Εσμεράλδα και προσπάθησε να τη σώσει, όταν εκείνη μπλέχτηκε αθελά της σε ένα φόνο. Η ηρωική και αλτρουϊστική του συμπεριφορά απέναντι στα πολλά και σκοτεινά γεγονότα στη μοίρα της Εσμεράλδας δημιούργησαν ένα από τα πιο γνωστά αριστουργήματα του Ουγκό.
Κροστάνδη

μικρογραφία|δεξιά|150px|Το σύμβολο της Κροστάνδης
Η Κροστάνδη (Кронштадт, Κρονστάτ, από το γερμανικό Kronstadt, Κρόνσταντ, "πόλη του στέμματος") είναι νησιωτική πόλη της βορειοδυτικής Ρωσίας. Διοικητικά αποτελεί διαμέρισμα της "Ομοσπονδιακής Πόλης της Αγίας Πετρούπολης", της οποίας αποτελεί το σπουδαιότερο λιμάνι. Αποτελεί επίσης την έδρα του ρωσικού Στόλου της Βαλτικής.

Είναι κτισμένη επάνω στο νησί Κότλιν, στο κέντρο του Κόλπου της Φινλανδίας. Η θέση της τής προσέδωσε εξαιρετική στρατηγική σημασία από τα μεσαιωνικά κιόλας χρόνια, αφού ελέγχει την κυκλοφορία των πλοίων μεταξύ Βαλτικής - Νέβα και αργότερα Αγίας Πετρούπολης.
* Ο αστεροειδής 2447 Κροστάνδη (2447 Kronstadt) πήρε το όνομά του από την πόλη αυτή.
Μπρες

Στην ιρλανδική μυθολογία, o Μπρες ήταν βασιλιάς των Τουάθα ντε Ντανάν. Οι γονείς του ήταν η Ερίου και ο Έλαθαν των Φομόριαν. Μεγάλωσε τόσο γρήγορα που σε ηλικία 7 ετών έμοιαζε με δεκατετράχρονο αγόρι.

Στην Πρώτη Μάχη της Μόι Τούραχ (Magh Tuiredh), ο βασιλιάς Νουάντα των Τουάθα ντε Ντανάν έχασε το χέρι του κι έτσι δεν μπορούσε να είναι βασιλιάς. Με την ελπίδα ότι θα μπορούσαν να βελτιωθούν οι σχέσεις μεταξύ Τουάθα ντε Ντανάν και Φομόριαν, έγινε βασιλιάς ο Μπρες και παντρεύτηκε την Μπρίγκιντ.

Ο Μπρες υποχρέωσε τους Τουάθα ντε Ντανάν να είναι υποτελείς στους Φομόριαν και να δουλεύουν σαν σκλάβοι. Ο Όγκμα αναγκάστηκε να κουβαλάει καυσόξυλα και ο Ντάγκντα να σκάβει τάφρους γύρω από φρούρια. Παραμέλησε τα καθήκοντά του περί φιλοξενίας: οι Τουάθα ντε Ντανάν διαμαρτύρονταν ότι μετά από κάθε επίσκεψη τα μαχαίρια τους δεν είχαν ίχνος φαγητού και το στόμα τους δεν είχε γεύση μπύρας. Ο ποιητής Κάρμπρε έγραψε ένα καυστικό ποίημα εναντίον του, το οποίο αποτέλεσε το πρώτο δείγμα σάτιρας στην Ιρλανδία, κι από τότε τίποτα δεν πήγαινε καλά για τον Μπρες.

Αφού ο Μπρες κυβέρνησε για εφτά χρόνια, ο Νουάντα επέστρεψε στο θρόνο, αφού το χέρι του είχε αναπληρωθεί από ένα καινούριο, φτιαγμένο από τον Ντίαν Κεχτ κι έπειτα τον Κρέιγνε. Ο Μπρες εξορίστηκε και ζήτησε βοήθεια από τον πατέρα του, Έλαθαν, για να ανακτήσει το θρόνο του, εκείνος όμως αρνήθηκε να τον βοηθήσει να αποκτήσει με δόλια μέσα κάτι που είχε αποτύχει να το κρατήσει με σωστό τρόπο. Έτσι ο Μπρες στράφηκε στον Μπάλορ των Φομόριαν.

Οδήγησε τους Φομόριαν στη Δεύτερη Μάχη της Μόι Τούραχ (Magh Tuireadh), αλλά ηττήθηκε. Ο Λουγ τον βρήκε αβοήθητο στο πεδίο της μάχης κι ο Μπρες ικέτεψε να τον αφήσει να ζήσει. Ο Λουγ όντως του χάρισε τη ζωή, με αντάλλαγμα να μάθει στους Τουάθα ντε Ντανάν τη γεωργία.
Έρνμας

Στην ιρλανδική μυθολογία, η Έρνμας είναι μητριαρχική θεότητα των Τουάθα ντε Ντανάν.

Κόρες της είναι η τριάδα των ιρλανδικών θεοτήτων Ερίου, Μπάνβα και Φόουλα, αλλά και η τριάδα των πολεμικών θεοτήτων Μόρριγκαν, Μπαβ και Μάχα (μερικές φορές και "Άνανν").